Мы махуэхэм
Мэлыжьыхьым и 26, махуэку
Радиацэ къэхъукъащIэхэм я зэранкIэ дунейм ехыжахэм я фэеплъ махуэщ
ЦIыху акъылым къилэжьа мылъкум и дунейпсо махуэщ
Армением и гъунапкъэхъумэм и махуэщ
Тэтэр Республикэм и лъэпкъ гуфIэгъуэщ — я анэдэлъхубзэм и махуэщ
Марий Эл Республикэм щагъэлъапIэ лъэпкъ лIыхъужьым и махуэр
1658 гъэм Урысейм и пащтыхь Романов Алексей и унафэкIэ Москва и Кремлым и чэщанэ нэхъыщхьэм и цIэр Спасскэ жиIэу зэрахъуэкIащ.
1986 гъэм къэуащ Чернобыль дэт атом электростанцыр. И лъэщагъкIэ ар хуэдэ 500-кIэ нэхъ гуащIэт 1945 гъэм США-м Хиросимэ щридзыха бомбэм нэхърэ. Радиацэм СССР-м и щIыналъэм щыщу километр зэбгъузэнатIэ мини 155-рэ иуцIэпIат, абы щыпсэу цIыху мелуаниблым я гъащIэмрэ узыншагъэмрэ и зэран екIынкIэ шынагъуэу.
1952 гъэм Мэлбахъуэ Тимборэ Къэбэрдей АССР-м и Совет Нэхъыщхьэм и Президиумым и УнафэщIу ха- хащ.
1954 гъэм СССР-м и Совет Нэхъыщхьэр арэзы техъуащ и Президиумым къищта унафэм, Кърым областыр РСФСР-м хэгъэкIауэ Украин ССР-м хэгъэхьэным теухуам, икIи Совет Союзым и Конституцэм зыхуэфащэ зэхъуэкIыныгъэхэр хилъхьащ.
1991 гъэм РСФСР-м и Совет Нэхъыщхьэм и УнафэщI Ельцин Борис Iэ щIидзащ «Лей зытехьа лъэпкъхэр гъэзэхуэжыным и IуэхукIэ» Законым.
Совет эстрадэм и артист, СССР-м и цIыхубэ артист Акопян Арутюн къызэралъхурэ илъэси 100 ирокъу.
АР-м и политикэ лэжьакIуэ, театровед, журналист, УФ-м щэнхабзэмкIэ щIыхь зиIэ и лэжьакIуэ Щхьэлахъуэ Светланэ къыщалъхуа махуэщ.
Къэрал къулыкъущIэ, Тамбовскэ областым и администрацэм и унафэщI Никитин Александр и ныбжьыр илъэс 42-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уэфIу щыщытынущ. Хуабэр махуэм градус 20 — 21-рэ, жэщым градус 11 — 12 щыхъунущ.
Мэлыжьыхьым и 27, мэрем
Урысей парламентаризмэм и махуэщ. 1906 гъэм лэжьэн щIидзащ Урысейм и Къэрал Думэм – парламентаризмэм и лъабжьэхэр къэралым щызыгъэтIылъам.
Саха (Якутие) Республикэм и махуэщ. Абы щагъэлъапIэ ар къыщызэрагъэпэща (1922 гъэм), и конституцэщIэр къыщащта (1992 гъэм) махуэхэр.
Урысейм и МВД-м и къэрал кIуэцI дзэхэм я часть хэхахэм я махуэщ
УФ-м и нотариальнэ IуэхущIапIэхэм я махуэщ
Финляндием щагъэлъапIэ ветеранхэм я махуэр
Словением и ЩхьэхуитщIыжакIуэ фронтым и махуэщ
1702 гъэм Пётр Езанэм къыдигъэкIащ, яIыгъ диным щхьэкIэ емыныкъуэкъуу, нэгъуэщI къэралхэм я цIыхухэр Урысейм къэкIуэну хуит зыщI унафэр. Европэм къикIыурэ къэралым къакIуэу хуежьащ кхъухь, Iэщэ щIыным хуэIэкIуэлъакIуэ IэщIагъэлIхэр, ухуакIуэ Iэзэхэр, дзэ инженерхэр.
1908 гъэм мылым лъэрыжэкIэ къыщыфэныр Олимп джэгухэм я программэм хагъэхьащ.
1908 гъэм Инджылызым и къалащхьэ Лондон къыщызэIуахащ IV гъэмахуэ Олимп джэгухэр. Ахэр щызэхуащIыжар жэпуэгъуэм и 31-рщ.
1961 гъэм СССР-м къыщызэрагъэпэщащ Мамырыгъэм хуэлажьэ фонд.
1974 гъэм Байкал-Амур гъущI гъуэгур (БАМ-р) ухуэн щIадзащ.
Совет актёр, режиссёр, РСФСР-м щIыхь зиIэ и артист Моргунов Евгений къызэралъхурэ илъэс 91-рэ ирокъу.
Сабий дохутыр, хирург цIэрыIуэ, медицинэ щIэныгъэхэм я доктор, жылагъуэ лэжьакIуэ Рошаль Леонид и ныбжьыр илъэс 85-рэ ирокъу.
УФ-ми КъБР-ми щIыхь зиIэ я артист, КъБР-м и Къэрал саугъэтым и лауреат Шыбзыхъуэ Басир и ныбжьыр илъэс 66-рэ ирокъу.
Шэрджэс политик, хьэрычэтыщIэ, псапащIэ Къэзанокъуэ Руслан и ныбжьыр илъэс 60 ирокъу.
Театрымрэ киномрэ я актёр, УФ-м и цIыхубэ артист Лазарев Александр и ныбжьыр илъэс 51-рэ ирокъу.
Урысей уэрэджыIакIуэ цIэрыIуэ, композитор, УФ-м щIыхь зиIэ и артист Михайлов Стас и ныбжьыр илъэс 49-рэ ирокъу.
Урысей теннисисткэ, УФ-м спортымкIэ щIыхь зиIэ и мастер, 2008 гъэм Пекин щекIуэкIа Олимп джэгухэм дыжьын медаль къыщызыхьа Сафинэ Динарэ и ныбжьыр илъэс 32-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градус 19 — 21-рэ, жэщым градус 12 — 13 щыхъунущ.
